b'\n_START_ARTICLE_\nIAMX\n_START_SECTION_\nAlbumai\n_START_PARAGRAPH_\nSusidedantis i\xc5\xa1 tamsaus, eroti\xc5\xa1ko, devintojo de\xc5\xa1imtme\xc4\x8dio \xc4\xaftakotos elektronin\xc4\x97s muzikos, debiutinis albumas, Kiss + Swallow, buvo i\xc5\xa1leistas 2004-aisiais. Dauguma k\xc5\xabrini\xc5\xb3 pirmiausia buvo \xc4\xafra\xc5\xa1ytos taip ir nei\xc5\xa1leistam Sneaker Pimps albumui, gerb\xc4\x97j\xc5\xb3 pavadintam SP4. Nelegalios originali\xc5\xb3 \xc4\xafra\xc5\xa1\xc5\xb3 kopijos vis dar laisvai prieinamos internete. 2008-\xc5\xb3j\xc5\xb3 bir\xc5\xbeelio 17-\xc4\x85 Kiss + Swallow buvo i\xc5\xa1 naujo i\xc5\xa1leistas JAV. Albume buvo ir anks\xc4\x8diau ne\xc4\xaftrauktas k\xc5\xabrinys \xe2\x80\x9eI-Polaroids\xe2\x80\x9c ir \xe2\x80\x9eKiss And Swallow\xe2\x80\x9c remiksas. \xc5\xa0is leidimas tai pat tur\xc4\x97jo kitok\xc4\xaf vir\xc5\xa1el\xc4\xaf._NEWLINE_Sekantis IAMX albumas, The Alternative, Europoje buvo i\xc5\xa1leistas 2006-\xc5\xb3j\xc5\xb3 baland\xc4\xaf (Jungtin\xc4\x97je Karalyst\xc4\x97je ir Airijoje \xe2\x80\x93 2007-\xc5\xb3j\xc5\xb3 lapkrit\xc4\xaf, o JAV, su Metropolis Records \xe2\x80\x93 2008-\xc5\xb3j\xc5\xb3 gegu\xc5\xbe\xc4\x99. JK ir JAV versijos turi \xc5\xa1iek tiek skirtingus vir\xc5\xa1elius nei Europos leidimas, taip pat turi i\xc5\xa1 naujo \xc4\xafra\xc5\xa1ytas dain\xc5\xb3 versijas su Janine Gezang kaip pritarian\xc4\x8diuoju vokalu. Juose yra ir slapta dainos Spit It Out instrumentin\xc4\x97 smuik\xc5\xb3 versija. \xc5\xa0is albumas buvo \xc4\xafvertintas kaip \xe2\x80\x9epogrindin\xc4\x97 savo \xc5\xbeanro klasika\xe2\x80\x9c._NEWLINE_Gyvo garso albumas, Live in Warsaw, buvo i\xc5\xa1leistas 2008-\xc5\xb3j\xc5\xb3 lapkri\xc4\x8dio 14-\xc4\x85. Pasirodymas buvo \xc4\xafra\xc5\xa1ytas koncerto Pirmajame Lenkijos radijuje metu ir veliau suderintas Berlyne, IAMX3 studijoje._NEWLINE_Tre\xc4\x8diasis albumas, Kingdom of Welcome Addiction, buvo i\xc5\xa1leistas 2009-\xc5\xb3j\xc5\xb3 gegu\xc5\xbe\xc4\x97s 19-\xc4\x85, ta\xc4\x8diau \xc4\xaf internet\xc4\x85 nutek\xc4\x97jo jau baland\xc5\xbeio 5-\xc4\x85j\xc4\x85. \xc5\xa0is albumas yra emocionalesnis ir lyri\xc5\xa1kesnis u\xc5\xbe ankstesnius du darbus, o pats Corneris, su jam b\xc5\xabdingu \xc5\xbeaismingumu Kingdom Of Welcome Addiction apib\xc5\xabdino kaip \xe2\x80\x9eDisn\xc4\x97jus pasaul\xc4\xaf, tik su l\xc5\xabpda\xc5\xbeiu, cinizmu ir s\xc4\x85moju\xe2\x80\x9c. 2010 met\xc5\xb3 kovo 19 d. Buvo i\xc5\xa1leista perdirbta ir remiksuota albuvo versija, pavadinimu Dogmatic Infidel Comedown OK._NEWLINE_2010 m. Baland\xc5\xbeio 14 d. IAMX per savo Twitter puslap\xc4\xaf prane\xc5\xa1\xc4\x97, kad dirba su savo ketvirtuoju albumu, tuo metu vadintu \xe2\x80\x9eIAMX4\xe2\x80\x9c . Spalio 19 d. IAMX Facebook profilyje paskelb\xc4\x97, kad \xe2\x80\x9eIAMX4\xe2\x80\x9c vadinsis "Volatile Times". \xc5\xa0is albumas tur\xc4\x97t\xc5\xb3 pasirodyti 2011 met\xc5\xb3 kovo 4 d. Kai kurios dainos primena Chriso Cornerio ankstesn\xc4\x97 grup\xc4\x97s, Sneaker Pimps, stili\xc5\xb3, pripildyt\xc4\x85 kabareto manier\xc5\xb3 ir tamsaus elektroninio garso._NEWLINE_Visi albumai buvo atlikti, prodiusuoti, suderinti ir valdyti pa\xc4\x8dio Corner\xe2\x80\x98io.\n_START_SECTION_\nGyv\xc5\xb3 pasirodym\xc5\xb3 nariai\n_START_PARAGRAPH_\nAnkstyvuosiuose IAMX pasirodymuose, nebuvo pastovios sud\xc4\x97ties grup\xc4\x97s. Juose grodavo Sue Denim ir Dee Plume i\xc5\xa1 Robots in Disguise, Noel Fielding ir Jualian Barrat i\xc5\xa1 The Mighty Boosh, James Cook i\xc5\xa1 Nemo bei Julia Davis._NEWLINE_Nuo 2006-\xc5\xb3j\xc5\xb3 ant scenos IAMX grup\xc4\x97 susid\xc4\x97davo i\xc5\xa1 Chriso Cornerio (vokalas, sintezatoriai, gitaros), Dean Rosenweig (gitara ir bosin\xc4\x97 gitara), Tom Marsh (b\xc5\xabgnai) ir Janine Gezang (sintezatoriai, gitara, bosin\xc4\x97 gitara, pritariamasis vokalas)._NEWLINE_2010-\xc5\xb3j\xc5\xb3 prad\xc5\xbeioje grup\xc4\x97s pad\xc4\x97tis pasikeit\xc4\x97. Alberto \xc3\x81lvarez grojo gitara ir bosine gitara, o Jon Harper buvo b\xc5\xabgnininkas. Ta\xc4\x8diau 2010 met\xc5\xb3 rugpj\xc5\xab\xc4\x8dio 3 d. Jon buvo pakeistas MAX, b\xc5\xabgn\xc5\xb3 ma\xc5\xa1ina.'